b'\n_START_ARTICLE_\nRobert Nozick\n_START_PARAGRAPH_\nRobert Nozick (16. studenog 1938. \xe2\x80\x93 23. sije\xc4\x8dnja 2002.), ameri\xc4\x8dki filozof, profesor na  sveu\xc4\x8dili\xc5\xa1tu Harvard._NEWLINE_Najpoznatiji po knjizi Anarhija, dr\xc5\xbeava i utopija (1974) u kojoj iznosi najzaokru\xc5\xbeeniju viziju suvremene  libertarijanisti\xc4\x8dke filozofije. Knjiga je nastala kao svojevrstan odgovor na iznimno utjecajnu knjigu  Johna Rawlsa Teorija pravednosti, objavljenu tri godine ranije. _NEWLINE_Za razliku od Rawlsa koji u svojoj knjizi nudi opravdanje egalitarnog dru\xc5\xa1tvenog ure\xc4\x91enja koje daje znatne ovlasti dr\xc5\xbeavi u pogledu raspodjele bogatstva (tzv. "dr\xc5\xbeava blagostanja"), Nozick se zala\xc5\xbee za tzv. "minimalnu dr\xc5\xbeavu" pri \xc4\x8demu je uloga dr\xc5\xbeave ograni\xc4\x8dena prije svega na pru\xc5\xbeanje za\xc5\xa1tite i sigurnosti pojedincima koji \xc5\xbeive u njezinim granicama. Nejednakosti u bogatstvu po Nozicku su opravdane ako su proizvod slobodnih i neprisiljenih sporazuma izme\xc4\x91u suglasnih odraslih ljudi koji kre\xc4\x87u s pravednih po\xc4\x8detnih pozicija._NEWLINE_Drugo zna\xc4\x8dajno Nozickovo djelo su "Filozofska obja\xc5\xa1njenja" u kojima iznosi svoje vi\xc4\x91enje nekih od temeljnih problema  metafizike,  epistemologije i teorije vrijednosti.'